钦定古今图书集成/明伦汇编/闺媛典/第284卷 > 皇清十七 > 高祺年妻李氏
## 钦定古今图书集成/明伦汇编/闺媛典/第284卷 > 皇清十七 > 高祺年妻李氏

按《仪真县志》：“李氏，诸生高祺年妻。贞默简静，寡言笑，御家人有恩，终年不闻诮让。年二十九，祺即世，李奉继姑，抚弱息，敭历多艰，教子以觐等为诸生。女二，遣嫁，均得所励节，不近罗绮，饮食衣服，虽恶不厌。凡部署家事，不动声色，必洽于礼，至老如初，宗族乡党皆矜式懿德。卒年七十六，守节四十七年。”